3. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ υπ’αριθ. 95 της 19/24 Μαΐου 1975 (ΦΕΚ Α΄98) Περί προσωρινής παραχωρήσεως προς καλλιέργειαν, καλλιεργησίμων εκτάσεων του Δημοσίου κλπ. εις ακτήμονας καλλιεργητάς. Λαβόν υπ’ όψιν την υπ’ αριθ. 254477/5754/1975 πρότασιν των Υπουργών Οικονομικών και Γεωργίας περί εκμισθώσεως, προς προσωρινήν καλλιέργειαν, διαθεσίμων και δεκτικών καλλιεργείας εκτάσεων του Δημοσίου, εις ακτήμονας καλλιεργητάς, επί σκοπώ αναπτύξεως της γεωργικής παραγωγής, αποφασίζει: 1.Παρέχει εις τους Νομάρχας του Κράτους το δικαίωμα, όπως εκμισθώνουν δι’ αποφάσεώς των, επί μειωμένω μισθώματι, απ’ ευθείας εις περιοίκους κατά τας διατάξεις της εν γένει εποικιστικής νομοθεσίας ακτήμονας καλλιεργητάς, προς προσωρινήν καλλιέργειαν, δι’ εκάστην καλλιεργητικήν περίοδον, δεκτικάς καλλιεργείας, μη δασικάς, δημοσίας ή κοινοχρήστους ή διαθεσίμους κατά την εποικιστικήν νομοθεσίαν εκτάσεις. 2.Οι κατά την παρ. 1 μισθωταί, η εις έκαστον τούτων εκμισθουμένη έκτασις, το καταβλητέον, παρ’ εκάστου μίσθωμα, ως και καλλιεργητικαί υποχρεώσεις καθορισθήσονται δια της αυτής αποφάσεως του Νομάρχου εκδιδομένης τη εισηγήσει της οικείας Διευθύνσεως Γεωργίας. 3.Η παρούσα Πράξις, δημοσιευομένη δια της Εφημερίδος της Κυβερνήσεως, κυρωθήσεται δια νόμου, μερίμνη του επί της Γεωργίας Υπουργού. (Εκυρώθη, έχουσα ισχύν νόμου από της δημοσιεύσεώς της, δια του άρθρ. 2 Νόμ. 138/1975, τόμ. 17 (1) σελ. 252,15). Σελ. 346(α) Τεύχος 595-Σελ. 104 17.Ε.α.3 Μισθώσεις αγροτικών ακινήτων 